**Argentiinan Grand Prix 1997** oli Formula 1 -sarjan osakilpailu, joka ajettiin Autódromo Oscar Alfredo Gálvez -radalla Buenos Airesissa 13. huhtikuuta 1997. Kilpailu oli 600:s Formula 1 -sarjan MM-osakilpailu ja sen voitti Jacques Villeneuve.

Aika-ajot
---------

Argentiinan GP:n aika-ajot ajettiin lauantaina 12. huhtikuuta 1997. 

Nopeimman kierrosajan ajoi Jacques Villeneuve, jolle paalupaikka oli jo kauden kolmas. Aika-ajojen suurimpiin yllätyksiin kuului Prostin Olivier Panis, joka ajoi itsensä kolmanteen lähtöruutuun. Lisäksi Stewartin Rubens Barrichello ylsi yllättävän korkealle, viidenneksi. Molemmat McLarenit olivat huonoilla sijoituksilla. Sekä Mika Häkkinen että David Coulthard valittelivat huonoa ohjattavuutta ja pomppuista rataa.

### Aika-ajojen tulokset


| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 3 | Kanada Jacques Villeneuve | Williams-Renault | 1.24,473 |  |
| 2 | 4 | Saksa Heinz-Harald Frentzen | Williams-Renault | 1.25,271 | +0,798 |
| 3 | 14 | Ranska Olivier Panis | Prost-Mugen-Honda | 1.25,491 | +1,018 |
| 4 | 5 | Saksa Michael Schumacher | Ferrari | 1.25,773 | +1,300 |
| 5 | 22 | Brasilia Rubens Barrichello | Stewart-Ford | 1.25,942 | +1,469 |
| 6 | 11 | Saksa Ralf Schumacher | Jordan-Peugeot | 1.26,218 | +1,745 |
| 7 | 6 | Yhdistynyt kuningaskunta Eddie Irvine | Ferrari | 1.26,327 | +1,854 |
| 8 | 16 | Yhdistynyt kuningaskunta Johnny Herbert | Sauber-Petronas | 1.26,564 | +2,091 |
| 9 | 12 | Italia Giancarlo Fisichella | Jordan-Peugeot | 1.26,619 | +2,149 |
| 10 | 10 | Yhdistynyt kuningaskunta David Coulthard | McLaren-Mercedes | 1.26,799 | +2,326 |
| 11 | 7 | Ranska Jean Alesi | Benetton-Renault | 1.27,076 | +2,603 |
| 12 | 8 | Saksa Gerhard Berger | Benetton-Renault | 1.27,259 | +2,786 |
| 13 | 1 | Yhdistynyt kuningaskunta Damon Hill | Arrows-Yamaha | 1.27,281 | +2,808 |
| 14 | 17 | Italia Nicola Larini | Sauber-Petronas | 1.27,690 | +3,217 |
| 15 | 23 | Tanska Jan Magnussen | Stewart-Ford | 1.28,035 | +3,562 |
| 16 | 18 | Alankomaat Jos Verstappen | Tyrrell-Ford | 1.28,094 | +3,621 |
| 17 | 9 |  Mika Häkkinen | McLaren-Mercedes | 1.28,135 | +3,662 |
| 18 | 21 | Italia Jarno Trulli | Minardi-Hart | 1.28,160 | +3,687 |
| 19 | 19 |  Mika Salo | Tyrrell-Ford | 1.28,224 | +3,751 |
| 20 | 15 |  Shinji Nakano | Prost-Mugen-Honda | 1.28,366 | +3,893 |
| 21 | 20 |  Ukyo Katayama | Minardi-Hart | 1.28,413 | +3,940 |
| 22 | 2 | Brasilia Pedro Diniz | Arrows-Yamaha | 1.28,696 | +4,496 |
|  |  | Karsinta-aika 107 % |  | 1.30,386 | +5,913 |

Kilpailu
--------

Lämmittelykierrokselle lähdettäessä toisessa ruudussa ollut Heinz-Harald Frentzen jäi lähtöruutuunsa. Viisi autoa ehti ohittaa hänet ennen kuin hän pääsi liikkeelle. Frentzen onnistui kuitenkin ohittaa autot lämmittelykierroksen aikana ja pääsi omaan lähtöruutuunsa oikeaan aikaan. Lämmittelykierros oli yllättävän nopea.

Paalupaikalta lähtenyt Jacques Villeneuve sai kärkikuljettajista parhaimman lähdön. Lähdön onnistumista tosin paransi se, että huonon lähdön saanut Frentzen jäi tukkeeksi muille autoille. Michael Schumacherin yrittäessä ohittaa Frentzeniä joutui Prostin Olivier Panis väistämään reilusti radan oikeaan reunaan. Hän menetti tilanteessa kolme sijoitusta.

Ensimmäiseen mutkaan tultaessa oli todella ahdasta. Schumacherin auto osui Rubens Barrichellon Stewart-autoon, minkä takia Barrichellon auto pyörähti Schumacherin eteen ja Schumacher törmäsi häneen. Barrichello pääsi jatkamaan kilpailua ilman etusiipeään, mutta Schumacher joutui keskeyttämään. Samassa tilanteessa myös muita autoja ajautui hiekalle, mutta he pystyivät jatkamaan kilpailua David Coulthardia lukuun ottamatta. Kolaroinnin seurauksena turva-auto tuli radalle. Turva-auton perässä järjestys kärjen osalta oli Villeneuve, Frentzen, Panis, Eddie Irvine, Giancarlo Fisichella, Damon Hill. Lähtö sujui Hilliltä loistavasti, sillä hän lähti ruudusta 13.

Turva-auto oli radalla muutaman kierroksen ajan. Turva-auton poistuttua ei sijoituksissa tapahtunut merkittäviä muutoksia. Villeneuve pystyi heti kuromaan Frentzeniin 1,7 sekunnin eron. Samalla kolmantena ajanut Panis ajoi hyvää kilpailua Frentzeniä vastaan. Kuudennella kierroksella Panis kuitenkin yhtäkkiä pääsi kuin heittämällä Frentzenistä ohi. Pian selvisi, että Frentzenin auton vauhti hyytyi ja kaikki muutkin ohittivat hänet. Frentzen joutui keskeyttämään. Keskeytyssyyksi selvisi vika kytkimessä. Samalla Panis nousi toiseksi ja Irvine kolmanneksi.

Hetken kuluttua uuden kierroksen alkaessa Ralf Schumacher teki näyttävän ohituksen Damon Hillistä ulkokautta. Hän nousi viidenneksi. Pian myös Jean Alesi yritti ohitusta Hillistä. Alesi oli käytännössä jo päässyt hänestä ohi, mutta he törmäsivät toisiinsa. Alesi pyörähti ja Hill ajautui hiekalle. Molemmat pystyivät kuitenkin jatkamaan kilpailua.

Toisena ajanut Panis alkoi ajaa kilpailun nopeimpia kierrosaikoja ja saavutti kärkimies Villeneuvea pikkuhiljaa. Panis joutui kuitenkin keskeyttämään kierroksella 19 autoon tulleen sähkövian takia. Samalla Irvine nousi toiseksi.

Kärkikuljettajista ensimmäisenä varikolle tuli kärjessä ajanut Villeneuve. Hänen pysähdyksensä kesti 7,5 sekuntia. Hänellä oli selvästi vähintään kahden pysähdyksen taktiikka. Villeneuven palatessa radalle tuli hän juuri ja juuri Irvinen eteen. Irvine pysyi Villeneuven perässä, mutta ei pääsyt hänestä ohi. Pian myös Irvine tuli tekemään ensimmäistä varikkopysähdystään. Pysähdys kesti 7,3 sekuntia eli se oli kaksi sekunnin kymmenystä nopeampi kuin Villeneuve pysähdys.

Jordan-tallille kilpailu oli 100:s. Juhlakilpailu ei kuitenkaan sujunut täysin toivotulla tavalla, sillä Schumacher kolaroi tallikaverinsa Fisichellan kanssa kierroksella 25. Fisichella oli sillä hetkellä kilpailussa toisena. Fisichella joutui keskeyttämään, mutta Schumacher pystyi jatkamaan matkaa. Samalla kierroksella Barrichello joutui keskeyttämään hydrauliikkaongelmien takia.

Kierroksella 38 Villeneuve tuli tekemään toista varikkokäyntiään. Näytti siltä, että kanadalainen olisi kolmen pysähdyksen taktiikalla. Villeneuve palasi radalle sijalle kaksi. Irvine oli samalla siirtynyt kärkeen, mutta hän ei ollut käynyt varikolla kuin vasta kerran. Irvine yritti ajaa niin lujaa kuin mahdollista, jotta ero Villeneuveen kasvaisi tarpeeksi suureksi. Irvine tuli pian varikolle, mutta hänen pysähdyksensä ei sujunut aivan suunnitelmien mukaan, sillä se kesti 9,4 sekuntia. Irvine vaikutti olevan kahden pysähdyksen taktiikalla.

Villeneuven kolmas varikkopysähdys sujui suunnitelmien mukaan, eikä ongelmia ilmennyt. Villeneuve palasi radalle sijalle yksi. Kilpailun viimeiset kierrokset olivat Villeneuven ja Irvinen kaksintaistelua. Varikolta radalle palattuaan Villeneuve johti Irvinea runsaalla neljällä sekunnilla. Irvine sai kuitenkin kurottua eron umpeen, mutta ei pystynyt ohittamaan Villeneuveä. Villeneuve ylitti maaliviivan ensimmäisenä ja Irvine toisena vain vajaan sekunnin päässä Villeneuvestä.

### Tulokset


| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| **1** | 3 |  **Jacques Villeneuve** | **Williams-renault** | 72 | 1:52.01,715 | 1 | **10** |
| **2** | 6 |  **Eddie Irvine** | **Ferrari** | 72 | 0,979 | 7 | **6** |
| **3** | 11 |  **Ralf Schumacher** | **Jordan-Peugeot** | 72 | 12,089 | 6 | **4** |
| **4** | 16 |  **Johnny Herbert** | **Sauber-Petronas** | 72 | 29,919 | 8 | **3** |
| **5** | 9 |  **Mika Häkkinen** | **McLaren-Mercedes** | 72 | 30,351 | 17 | **2** |
| **6** | 8 |  **Gerhard Berger** | **Benetton-Renault** | 72 | 31,393 | 12 | **1** |
| **7** | 7 |  Jean Alesi | Benetton-Renault | 72 | 46,359 | 11 |   |
| **8** | 19 |  Mika Salo | Tyrrell-Ford | 71 | +1 krs. | 19 |   |
| **9** | 14 |  Jarno Trulli | Minardi-Hart | 71 | +1 krs. | 18 |   |
| **10** | 23 |  Jan Magnussen | Stewart-Ford | 66 | Moottori | 15 |   |
| **Kesk.** | 17 |  Nicola Larini | Sauber-Petronas | 63 | Ulosajo | 14 |   |
| **Kesk.** | 2 |  Pedro Diniz | Arrows-Yamaha | 50 | Moottori | 22 |   |
| **Kesk.** | 15 |  Shinji Nakano | Prost-Mugen-Honda | 49 | Moottori | 20 |   |
| **Kesk.** | 18 |  Jos Verstappen | Tyrrell-Ford | 43 | Moottori | 16 |   |
| **Kesk.** | 20 |  Ukyo Katayama | Minardi-Hart | 37 | Ulosajo | 21 |   |
| **Kesk.** | 1 |  Damon Hill | Arrows-Yamaha | 33 | Moottori | 13 |   |
| **Kesk.** | 12 |  Giancarlo Fisichella | Jordan-Peugeot | 24 | Kolari | 9 |   |
| **Kesk.** | 22 |  Rubens Barrichello | Stewart-Ford | 24 | Hydrauliikka | 5 |   |
| **Kesk.** | 14 |  Olivier Panis | Prost-Mugen-Honda | 18 | Sähköt | 3 |   |
| **Kesk.** | 4 |  Heinz-Harald Frentzen | Williams-Renault | 5 | Kytkin | 2 |   |
| **Kesk.** | 5 |  Michael Schumacher | Ferrari | 0 | Kolari | 4 |   |
| **Kesk.** | 10 |  David Coulthard | McLaren-Mercedes | 0 | Kolari | 10 |   |

Lähteet
-------

1. ↑  Argentiinan GP 1997 - kilpailu F1-ruutu.  Arkistoitu 4.11.2014. Viitattu 25.4.2007.
2. ↑  Argentiinan GP 1997 – aika-ajo F1-ruutu.  Arkistoitu 3.5.2015. Viitattu 8.7.2007.
3. 1 2 3 4 5 6 7 8 9 10  Formula 1 Grand Prix Review 1997 (VHS)
4. ↑  1997 Argentine Grand Prix *Formula1.com*. Formula One World Championship Limited. Viitattu 27.11.2006. (englanniksi)

ArgentiinaFormula 1 -luokan Argentiinan Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | 1953 | 1954 | 1955 | 1956 | 1957 | 1958 | *1959* |
| 1960-luku | 1960 | *1961* | *1962* | *1963* | *1964* | *1965* | *1966* | *1967* | *1968* | *1969* |
| 1970-luku | *1970* | *1971* | 1972 | 1973 | 1974 | 1975 | *1976* | 1977 | 1978 | 1979 |
| 1980-luku | 1980 | 1981 | *1982* | *1983* | *1984* | *1985* | *1986* | *1987* | *1988* | *1989* |
| 1990-luku | *1990* | *1991* | *1992* | *1993* | *1994* | 1995 | 1996 | 1997 | 1998 | *1999* |
| 2000-luku | *2000* | *2001* | *2002* | *2003* | *2004* | *2005* | *2006* | *2007* | *2008* | *2009* |
| 2010-luku | *2010* | *2011* | *2012* | *2013* | *2014* | *2015* | *2016* | *2017* | *2018* | *2019* |
| Radat | Autódromo Oscar Alfredo Gálvez (1953–1958, 1960, 1972–1975, 1977–1981, 1995–1998) |

Formula 1 -kausi 1997
 Australia |  Brasilia |  Argentiina |  San Marino |  Monaco |  Espanja |  Kanada   
  Ranska |  Iso-Britannia |  Saksa |  Unkari |  Belgia |  Italia |  Itävalta   
  Luxemburg |  Japani |  Eurooppa